ຕໍາຫລວດຈັບ ຜູ້ຕ້ອງສົງໃສ ຍິງປືນໃສ່ທໍານຽບຂາວ
ຊາຍ​ໄວ 21 ປີ​ຄົນ​ນຶ່ງ ​ທີ່​ຖືກ​ກ່າວ​ຫາ​ວ່າ​ ຍິງ​ປືນ​ໃສ່​ທໍານຽບຂາວ ໃນອາທິດແລ້ວນີ້ ໄດ້​ຖືກ​ຟ້ອງ​ໃນຂໍ້​ຫາ​ ລອບ​ສັງຫານ​ປະທາ​ນາ​ທິບໍດີ.
ຊາຍອາຍຸ 21 ປີຄົນນຶ່ງທີ່ຖືກກ່າວຫາວ່າຍິງປືນໃສ່ທໍານຽບຂາວເມື່ອອາທິດຜ່ານມານັ້ນ ໄດ້ຖືກຟ້ອງໃນຂໍ້ຫາລອບສັງຫານປະທານາທິບໍດີສະຫະລັດ ທ່ານບາຣັກ ໂອບາມາ ຫລື ເຈົ້າໜ້າທີ່ທໍານຽບຂາວຂອງທ່ານ ນາຍ Oscar Ramiro Ortega-Hernandez ໄດ້ໄປປາກົດຕົວທີ່ສານລັດຖະບານກາງໃນ ວັນພະຫັດວານນີ້ ທີ່ລັດ Pennsylvania ພາກຕາເວັນອອກຂອງສະຫະລັດ ຜູ້ກ່ຽວຖືກ ຈັບໄດ້ຢູ່ທີ່ໂຮງແຮມແຫ່ງນຶ່ງໃນລັດດັ່ງກ່າວໃນມື້ກ່ອນຫລັງຈາກມີຄົນຈື່ຜູ້ກ່ຽວໄດ້ຫລັງຈາກ ໄດ້ເຫັນຮູບທາງໂທລະພາບ ຜູ້ຕ້ອງສົງໃສ ຊຶ່ງມາຈາກລັດໄອດາໂຮ ຈະຖືກສົ່ງກັບຄືນໄປຍັງວໍຊິງຕັນດີຊີ ເພື່ອດໍາເນີນ ຄະດີ ຖ້າສານຕັດສິນວ່າມີຄວາມຜິດ ຜູ້ກ່ຽວອາດຖືກຈໍາຄຸກຕະຫລອດຊີວິດ ລາຍງານຂ່າວຊີ້ແນະວ່າ ນາຍ Oretega Hernandez ອາດໄດ້ມີຄວາມຄຽດຊັງ ປະທານາ ທິບໍດີໂອບາມາ ຢ່າງເລິກເຊິ່ງ ພະແນກຕໍາຫລວດອາລັກຂາຂອງສະຫະລັດ ທີ່ປົກປ້ອງປະທານາທິບໍດີແລະພວກເຈົ້າໜ້າທີ່ ລະດັບສູງອື່ນໆ ກ່າວວ່າລູກປືນສອງລູກຍິງໄປຖືກທໍານຽບຂາວ ໂຮມທັງອີກລູກນຶ່ງທີ່ພວກ ເຂົາເຈົ້າເວົ້າວ່າ ເຮັດໃຫ້ແກ້ວປ່ອງຢ້ຽມແຕກ ແຕ່ລູກປືນຜ່ານເຂົ້າໄປບໍ່ໄດ້ ເພາະມີແກ້ວຊັ້ນທີ ສອງທີ່ກັນລູກປືນ ປະທານາທິບໍດີໂອບາມາ ແລະພັນລະຍາຂອງທ່ານ Michelle ບໍ່ໄດ້ພັກຢູ່ ທີ່ທໍານຽບຂາວ ໃນລະຫວ່າງເກີດເຫດເມື່ອວັນສຸກຜ່ານມາ ເວລານັ້ນທັງທ່ານໂອບາມາແລະພັນລະຍາຢູ່ທີ່ ລັດແຄລິຟໍເນຍ ກ່ອນອອກເດີນທາງໄປ ຮາວາຍ ບ່ອນທີ່ທ່ານໂອບາມາເປັນເຈົ້າພາບກອງ ປະຊຸມສຸດຍອດເອເພັກ ພວກເຈົ້າໜ້າທີ່ໄດ້ເລິ່ມອອກຕາມລ່ານາຍ Oretega-Hernandez ຫລັງຈາກເຊື່ອມໂຍງຜູ້ ກ່ຽວໃສ່ກັບລົດທີ່ປະຖິ້ມໄວ້ຄັນນຶ່ງ ທີ່ພົບເຫັນເມື່ອວັນສຸກ ພ້ອມກັບມີອາວຸດຢູ່ໃນລົດ ຜູ້ ຕ້ອງສົງໃສເປັນຊາຍຊາວສະແປນີສ ທີ່ມີປະວັດຖືກຈັບກຸມມາແລ້ວຢູ່ໃນສາມລັດ ແລະມີສັກ ລາຍຫລາຍແຫ່ງຕາມຮ່າງກາຍ ໂຮມທັງມີສັກລາຍຄໍາວ່າ Israel ຢູ່ທີ່ຄໍ ຄອບຄົວຂອງຜູ້ ກ່ຽວໄດ້ລາຍງານວ່າ ຜູ້ກ່ຽວຫາຍສາບສູນເມື່ອວັນທີ່ 31 ເດືອນຕຸລາຜ່ານມາ